# Retningslinjer for studentforeninger og studentorganer i koronatid

*Oppdatert 13.10.2020*

**Smittevern ved OsloMet**

[OsloMets rutiner for smittevern gjelder alle studenter og ansatte, også studentforeninger og studentorganer.](https://student.oslomet.no/generelle-retningslinjer-smittevern)

**OsloMet sine lokaler**

Studentforeninger og studentorgan får mulighet til å reservere lokaler til sin aktivitet ved OsloMet inntil videre. Retningslinjer i forbindelse med covid-19 må følges nøye og det er foreningens/studentorganets ansvar å sette seg inn i gjeldende retningslinjer før aktivitet gjennomføres.

**Arrangementer**

Studentforeninger og studentorgan oppfyller en rolle som universitetet ikke kan oppfylle, derfor er det viktig at de får opprettholde sin aktivitet. Foreningene/studentorganene plikter å sette seg inn i gjeldende retningslinjer for arrangementer nasjonalt, lokalt og ved OsloMet.

Reservasjon av OsloMets lokaler må skje minst to uker før planlagt aktivitet.

Reservasjonen skal inneholde:

* Antall deltakere (maks 20 – se nedenfor)
* Type aktivitet/arrangement
* Plan for smittevern
* ROS-analyse (risiko og sårbarhetsanalyse)

Studentforeninger og studentorgan kan ikke ha arrangementer, samlinger eller aktiviteter med flere enn 20 deltakere (inkludert crew, arrangør, styre e.l.) i OsloMets lokaler eller andre steder, høsten 2020. Ønsker foreningen/studentorganet flere enn 20 deltakere skal dette avklares med

For studentforeninger: Studentlivkoordinator, Beate T. Dessingthon på [beated@oslomet.no](mailto:beated@oslomet.no) .

For studentorganer: Organisasjonskonsulent SP, Jannicke Døvre på [jannid@oslomet.no](mailto:jannid@oslomet.no)

Økonomikonsulent SP, Kristin E. Zalik på [kristez@oslomet.no](mailto:kristez@oslomet.no)

I Oslo kommune er det innført et midlertidig forbud mot innendørs arrangementer med mer enn 50 deltakere der det ikke er fast sitteplass.

Studentforeninger og studentorgan som får innvilget flere deltakere på sine arrangement, samlinger eller aktiviteter [må følge kommunens retningslinjer om faste plasser mv](https://www.oslo.kommune.no/koronavirus/arrangementer/)

Det *anbefales sterkt* at foreningene/studentorganene også følger disse retningslinjene ved bruk/leie av eksterne lokaler.

Det er ikke tillatt å nyte eller servere alkohol på noen studiesteder ut høstsemesteret.   
Eneste unntak er Samfunnet Bislett som følger Næringsetatens retningslinjer for serveringssteder.

Studentforeninger/studentorgan skal reservere rom til sine aktiviteter gjennom Kurs- og konferansesenteret og henholdsvis Studentlivkoordinator, Organisasjonskonsulent i SP/Økonomikonsulent i SP settes på kopi på reservasjonshenvendelser.

Kopi av ROS-analyse vedlegges reservasjonen, og [mal for ROS-analyse finnes på sikresiden.no.](https://www.sikresiden.no/forebyggende/risikovurdering)

**Ansvarlig arrangør**

Det skal alltid være en ansvarlig arrangør og føres oppmøteregistrering.

Listen over deltakere skal oppbevares trygt og forsvarlig i 14 dager i tilfelle smittesporing blir nødvendig.

[Det skal utformes ROS-analyse (risiko- og sårbarhetsanalyse) for alle arrangementer i regi av studentforeninger](https://www.sikresiden.no/forebyggende/risikovurdering) og studentorgan. Styremøter eller andre møter med opptil 10 personer er eneste unntak.

**Stand**

Retningslinjer for stand gjelder ut januar 2021. Ny vurdering gjøres løpende, og senest før jul.

* Det er tillatt for studentforeninger og studentorgan å stå på stand utendørs, booking skjer gjennom KK-senteret
* 1 metersregelen skal overholdes
* Det er ikke tillatt å dele ut noe, men foreninger og studentorgan kan ha kurv/skål hvor besøkende kan forsyne seg selv. Fortrinnsvis enkeltvis innpakkede ting
* Det skal alltid være håndsprit tilgjengelig på stand for besøkende og de som betjener stand.

**Samarbeid**

Studentforeninger og studentorgan skal ha dialog og samarbeid med Studentlivkoordinator, Organisasjonskonsulent i SP, Økonomikonsulent i SP, eller annen aktuell instans ved OsloMet om sin aktivitet. Dette for å sørge for trygt studentliv i en krevende tid.

**Smitteutbrudd**

OsloMet ønsker å bidra til å redusere spredningen av covid-19. Derfor setter vi pris på om studenter som er smittet melder fra til sitt fakultet, slik at vi kan iverksette tiltak. [Meld fra her.](https://www.oslomet.no/kontaktskjema#Jeg%20er%20student)

Studentforeninger skal også melde fra til Studentlivkoordinator ved smitte som følge av eller i forbindelse med foreningsaktivitet; [beated@oslomet.no](mailto:beated@oslomet.no)

Studentorgan skal også melde fra til Organisasjonskonsulent i SP/Økonomikonsulent i SP ved smitte som følge av eller i forbindelse med sin aktivitet; [jannid@oslomet.no](mailto:jannid@oslomet.no) og/eller [kristez@oslomet.no](mailto:kristez@oslomet.no).

**Eksterne lokaler**

Det oppfordres til tydelige avtaler med eventuelle eksterne aktører, særlig når det gjelder smittevern.

Studentforeninger og studentorgan står fritt til å reservere andre lokaler til gjennomføring av sin aktivitet. OsloMet oppfordrer sterkt til et begrenset antall deltakere uansatt hvor foreningen oppholder seg.

Kontakt Studentlivkoordinator eller Organisasjonskonsulent i SP/Økonomikonsulent i SP ved tvil.

**Andre alternativer**

Vurder alltid andre alternativer for fysisk oppmøte.

Forbered gjerne flere scenarioer til hovedaktiviteten slik at foreningen er forberedt på å snu om raskt dersom situasjonen endrer seg.

**Kontakt**

Studentlivkoordinator er primærkontakt for OsloMets studentforeninger;   
Beate T. Dessingthon, [beated@oslomet.no](mailto:beated@oslomet.no), 41248026.

Organisasjonskonsulent i SP og/eller Økonomikonsulent i SP er primærkontakt for OsloMets studentorganer; [jannid@oslomet.no](mailto:jannid@oslomet.no) og/eller [kristez@oslomet.no](mailto:kristez@oslomet.no).